கேள்வி: இரசினிகாந்து - பிறப்பு குறித்து விரிவாக சொல்லுங்கள்.
பதில்: இரசினிகாந்து திசம்பர் 12, 1950 ஆம் ஆண்டு பெங்களூர், மைசூர் (தற்போது கருநாடகம்) இந்தியாவில் பிறந்தார். ராமோசி ராவ் காயக்வாடுக்கும் (கிருட்டிணகிரி அருகே உள்ள நாச்சிக்குப்பத்தில் பிறந்தவர்), ரமாபாய்க்கும் (கோவை எல்லையில் பிறந்தவர்)ரஜினிகாந்தின் தாய் மற்றும் தந்தையின் சொந்த ஊர் நான்காவது குழந்தையாகப் பிறந்தார். இவர் மராத்தியர் குடும்பம் சார்ந்தவர் ஆவார். இவரின் தந்தை காவல்துறை பணிபுரிந்தவர்.தாய் குடும்பத் தலைவியாக இருந்தார். இவரின் இயற்பெயர் சிவாசி இராவ் கைக்வாடு ஆகும். மராட்டியப் பேரரசு சிவாஜி (பேரரசர்) மீது கொண்ட ஈடுபாடு காரணமாக இந்தப் பெயர் வைக்கப்பட்டது. வீட்டில் மராத்திய மொழியும் வெளியில் கன்னடம் பேசி வளர்ந்தார். இரசினிகாந்தின் முன்னோர்கள் மகாராட்டிரம் மாநிலம் புனே மாவட்டம் மாவதி கடெபதாரிலும் தமிழ்நாடு, கிருட்டிணகிரி மாவட்டம் நொச்சிக்குப்பத்திலும் வாழ்ந்தனர். இவருக்கு சத்ய நாராயண ராவ், நாகேசுவர ராவ் எனும் இரு அண்ணன்களும், அசுவத் பாலுபாய் எனும் அக்காவும் உள்ளனர். 1956 ஆம் ஆண்டில் தனது தந்தையின் பணிநிறைவிற்குப் பின் இவரது குடும்பம் பெங்களூர் சென்று அனுமானந்தா நகரில் வீடு (கட்டிடம்) குடியேறினர். ஒண்பது வயதாக இருக்கும் போது தனது தாயை இழந்தார். பெங்களூர் உள்ள ஆசாரிய பாடசாலை, மற்றும் விவேகானந்த பாலக சங்கம் ஆகியவற்றில் கல்வி கற்றார். படித்து முடித்தவுடன் பெங்களூரில் பேருந்து நடத்துனராக பணியாற்றினார். இந்தக் காலகட்டத்தில் பல மேடை நாடகங்களில் பங்கு கொண்ட இரசினிகாந்தின் மனதில் நடிக்கும் ஆவல் வளர்ந்தது.
கேள்வி: இரசினிகாந்து - நடத்துனராக பற்றி தகவல் சொல்.
பதில்: ஆரம்பகாலத்தில் சிவாசி அலுவலக உதவியாளராகவும், தச்சராகவும் வேலை பார்த்தார். ஓர் இடத்தில் மூட்டை தூக்கும் வேலை பார்த்தார். இதற்கு சம்பளமாக ஒரு மூட்டைக்கு 10 பைசா கொடுக்கப்பட்டது. பின்னர் பெங்களூர் போக்குவரத்து சேவைத் தேர்வு எழுதி நடத்துனருக்கான உரிமம் பெற்றார். 19 மார்ச் 1970 அன்று ஓட்டுநர் ராச பகதூருடன் பணியில் சேர்ந்தார். இவர்களது பணி நேரம் காலை 6 மணி முதல் மதியம் 2 மணி வரை ஆகும். பணி முடிந்த பிறகு மாலையில் அனுமந்த நகரில் இராச பகதூர் வீட்டிற்கு சிவாசி செல்வார். பெங்களூர் போக்குவரத்து சேவையால் நடத்தப்படும் நாடகங்களுக்கு இருவரும் ஒத்திகை பார்ப்பர். ஒத்திகை சாம்ராசபேட்டை காவல் நிலையத்திற்கு அடுத்துள்ள மண்டபத்தில் மாலை 5 மணி முதல் இரவு 8 வரை நடக்கும். எப்போதும் திரைப்படங்களைப் பற்றிப் பேசிக்கொண்டிருப்பர். ஒவ்வொரு வாரமும் வெளியாகும் ஒவ்வொரு படத்தையும் பார்ப்பர். சிவாசிக்கு சிவாசி கணேசன், இராச்சுகுமார் மற்றும் எம்.சி.ஆர். நடித்த படங்கள் பிடிக்கும். அப்படக் காட்சிகளில் அவர்களைப் போல் சிவாசி நடித்துக் காண்பிப்பார். அப்போது 25க்கும் மேற்பட்ட நாடகங்களில் சிவாசி நடித்து இருந்தார். அப்போது இவருடன் இருந்த நண்பர்கள், நடத்துனர்கள் மற்றும் ஓட்டுநர்கள் இவர் ஏன் திரைப்படங்களில் நடிக்கக் கூடாது என்று கூறினர். சிவாசிக்கு என்ன செய்வதென்று தெரியவில்லை. அவர் யாரிடமும் உதவி கேட்பதையும் விரும்பியதில்லை. அவர் உருவத்தில் அழகானவரும் கிடையாது. அவருக்குப் பின்புலமும் எதுவும் கிடையாது. நான் நடத்துனர் எனக்கு வாய்ப்புக் கொடுங்கள் என்று கேட்டால் யாராவது வாய்ப்புக் கொடுப்பார்களா என்ற எண்ணம் மனதில் ஓடியது. பகதூரும் சிவாசியின் மற்ற நண்பர்களும் அந்நேரத்தில் புதிதாகத் தொடங்கப்பட்ட சென்னைத் திரைப்படக் கல்லூரியில் சேருமாறு அவரை அறிவுறுத்தினர். ஒருவேளை திரைப்படத்துறையில் சேர முடியாவிட்டால் தனக்குப் பாதுகாப்பாக இருக்கும் அரசாங்க நடத்துனர் பணியை விடுவதற்கு சிவாசிக்கு விருப்பம் இல்லை. எனவே பணியிலிருந்து சாதாரண விடுப்பும் பின்னர் அங்கீகரிக்கப்படாத விடுப்பும் எடுத்தார். கே. பாலசந்தர் தன்னுடைய மேசர் சந்திரகாந்த் படத்தில் ஏ.வி.எம். இராசனின் கதாபாத்திரப் பெயரான இரசினிகாந்தை இவருக்குச் சூட்டினார். இப்பெயருக்கு 'இரவின் நிறம்' என்று பொருள்.
கேள்வி: இரசினிகாந்து - அறப்பணி பற்றி தகவல் சொல்.
பதில்: படிமம்:Rajinikanth and Vijay at the Nadigar Sangam Protest.jpg ரஜினிகாந்த்]] ''இரசினிகாந்து: த டெஃபனிட்டிவ் பயோக்ராபி'', புத்தகத்தை எழுதிய நாமன் ராமச்சந்திரனின் கூற்றுப்படி ரஜினிகாந்தின் பெரும்பாலான மனிதநேய நடவடிக்கைகள் வெளியிடப்படுவதில்லை. ஏனென்றால் அவர் அதை வெளியிட விரும்புவதில்லை. 1980களில் இரசினிகாந்து தன் கண்களைத் தானம் செய்தார். தொலைக்காட்சி மற்றும் பொது இடப் பேச்சுகளால் கண் தானத்திற்கு ஆதரவாகப் பிரச்சாரம் செய்தார். 2011 இல், காந்தியவாதி அன்னா ஹசாரே தலைமையிலான ஊழல் எதிர்ப்பு இயக்கத்திற்கான அவரது ஆதரவை இரசினிகாந்து அறிவித்தார். சென்னையிலுள்ள அவரது இராகவேந்திரா கல்யாண மண்டபத்தை ஊழலுக்கு எதிரான இந்தியா உறுப்பினர்களுக்கு அவர்கள் உண்ணாவிரதம் இருக்க இலவசமாக வழங்கினார். ரஜினிகாந்தின் ரசிகர்கள் அடிக்கடி இரத்த தானம் மற்றும் கண் தான முகாம்களை நடத்துகின்றனர், மற்றும் அவரது பிறந்த நாளில் அன்னதானம் செய்கின்றனர்.
கேள்வி: இரசினிகாந்து - திரைப்படங்களில் பற்றி விளக்கவும்.
பதில்: நடிகராகும் ஆவலுடன் சென்னை வந்த இரஜினிகாந்து, தன் நண்பர் ராச பகதூரின் உதவியுடன் சென்னைத் திரைப்படக் கல்லூரி சேர்ந்து பயின்றார். 1975 ஆம் ஆண்டு கே. பாலசந்தர் இயக்கிய அபூர்வ ராகங்கள் திரைப்படத்தில் ஒரு சிறிய வேடத்தில் நடித்தார். ஒரு பெண்ணாசை பிடித்தவராக அவர் நடித்த மூன்று முடிச்சு (1976) அவரை ஒரு சிறந்த நடிகராக அடையாளம் காட்டியது. அதன் பிறகு 16 வயதினிலே, ''காயத்ரி'' போன்ற படங்களில் வில்லன் நடித்தார். பின்னர் ''புவனா ஒரு கேள்விக்குறி'', ''முள்ளும் மலரும்'', ''ஆறிலிருந்து அறுபது வரை'' போன்ற திரைப்படங்களில் நல்லவனாக நடிக்கத் தொடங்கினார். ''பில்லா'', ''போக்கிரி ராஜா'', ''முரட்டுக் காளை'' போன்ற திரைப்படங்கள் அவரை ஒரு அதிரடி நாயகனாக ஆக்கியது. ''தில்லு முல்லு'' திரைப்படத்தின் மூலம் தான் ஒரு நல்ல நகைச்சுவை நடிகர் என்பதை இரசினிகாந்து நிரூபித்தார். இரசினிகாந்து நடித்த திரைப்படங்களில் மிகவும் வித்தியாசமானது அவருடைய நூறாவது படமான ஸ்ரீ ராகவேந்திரா (1985 திரைப்படம்). இப்படம் இந்து சமயப் புனிதரான ஸ்ரீ ராகவேந்திர சுவாமிகள் என்ற மகானின் வாழ்க்கை பற்றியது. 1980கள் இரசினிகாந்து நடித்து வெளிவந்த வேலைக்காரன் (1987 திரைப்படம்), மனிதன், தர்மத்தின் தலைவன் போன்றவை பொழுதுபோக்கு அம்சங்கள் நிறைந்ததாக இருந்தன. 1990களில் இவர் நாயகனாக நடித்த அண்ணாமலை (திரைப்படம்), பாட்சா, படையப்பா போன்ற திரைப்படங்கள் மாபெரும் வெற்றி பெற்றன. 2002 ஆம் ஆண்டு வெளிவந்த பாபா (திரைப்படம்) சில இடங்களில் வெற்றி பெறவில்லை. எனினும், அவர் நடித்து 2005 ஆம் ஆண்டு வெளிவந்த சந்திரமுகிக்கும் 2007 ஆம் ஆண்டு வெளி வந்த சிவாஜி (திரைப்படம்)க்கும் நல்ல வரவேற்பு கிடைத்தது. 2010 ஆம் ஆண்டு வெளியாகிய எந்திரன் படம் பெரு வெற்றியைப் பெற்றது. இரசினிகாந்தின் படங்கள் அதிரடியும், நகைச்சுவையும் நிறைந்த பொழுதுபோக்குத் திரைப்படங்களாக உள்ளன. குழந்தைகள் முதல் பெரியவர்கள் வரை ரசித்துப் பார்ப்பதாக இருக்கும். தமிழ் மொழியிலும், தெலுங்கு மொழி, இந்தி, கன்னடம், மலையாளம், வங்காள மொழி, ஆங்கிலம் ஆகிய மொழிகளிலும் 160 திரைப்படங்களில் இரசினிகாந்து நடித்துள்ளார்.
கேள்வி: இரசினிகாந்து - பரிசோதனை முயற்சி மற்றும் திருப்புமுனை (1978–1989) பற்றி நீங்கள் என்ன அறிந்துள்ளீர்கள்?
பதில்: 1978ல், இரசினிகாந்து தமிழ், தெலுங்கு மற்றும் கன்னட மொழிகளில் 20 வெவ்வேறு படங்களில் நடித்தார். அந்த ஆண்டில் இவரது முதல் படம் பி. மாதவனின் ''சங்கர் சலீம் சைமன்'' ஆகும். இதன்பின்னர் முன்னணி கன்னட நடிகரான விஷ்ணுவர்தன் (நடிகர்) ''கில்லாடி கிட்டுவில்'' நடித்தார். இவரது அடுத்த படமான ''அண்ணாடாமுல சவாலில்'' தெலுங்கு நடிகர் கிருஷ்ணாவுடன் இரண்டாவது முன்னணி நடிகராக நடித்தார். இரசினிகாந்து கன்னடப் படமான சகோதரர சவாலில் தான் நடித்த கதாபாத்திரத்திலேயே மீண்டும் இப்படத்தில் நடித்தார். இவர் பின்னர் ''ஆயிரம் ஜென்மங்கள்'' படத்தில் முக்கியமான கதாபாத்திரத்தில் நடித்தார். இது ஒரு சூப்பர்நேச்சுரல் த்ரில்லர் என்று கூறப்பட்டது. பிறகு, இவர் முக்கிய எதிர்மறைக் கதாபாத்திரத்தில் தன் 25வது படமான ''மாத்து தப்பாடமகவில்'' நடித்தார். எம். பாஸ்கர் இயக்கிய ''பைரவி (திரைப்படம்)'', அதே ஆண்டில் வெளியிடப்பட்டது. இதுவே இரசினிகாந்து ஒரு முக்கியக் கதாநாயகனாக நடித்த முதல் தமிழ் படமாகும். இந்தப் படத்தில் தான் இவர் ''சூப்பர்ஸ்டார்'' என்கிற பட்டம் பெற்றார். படத்தின் விநியோகஸ்தர்களில் ஒருவரான எஸ். தாணு, இரசினிகாந்திற்கு 35 அடிக்கும் உயரமான ஒரு கட் அவுட்டை வைத்தார். இவரது அடுத்த படம் ''இளமை ஊஞ்சலாடுகிறது''. இது சி. வி. ஸ்ரீதரால் எழுதப்பட்ட ஒரு நாற்கரக் காதல் கதை ஆகும். கமல்ஹாசன் ஏற்று நடித்த நண்பன் கதாப்பாத்திரத்திற்காக தன் காதலைத் தியாகம் செய்யும் கதாபாத்திரத்தில் இரசினிகாந்து நடித்தார். இந்தத் திரைப்படத்தின் வெற்றி தெலுங்கில் ஸ்ரீதர் (இயக்குநர்) இப்படத்தை மறு ஆக்கம் செய்யும்படி தூண்டியது. அப்படம் ''வயசு பிலிச்சண்டி'' என்ற பெயரில் வெளியானது. தமிழ்ப் படத்தில் நடித்தவர்களே தெலுங்கிலும் அப்படியே நடித்தனர். இவரது அடுத்த படம் ''வணக்கத்திற்குரிய காதலியே'' ஆகும். முதன்முதலில் படத்தில் இவர் தோன்றுவதைக் குறிக்க அறிமுக பாடல் இப்படத்தில் இருந்துதான் ஆரம்பமானது. விரைவில் இவரது அடுத்த படங்களிலும் இந்த ஒரு பாணி பின்பற்றப்பட்டது. அதே காலகட்டத்தில் வெளியான ''முள்ளும் மலரும்'' விமர்சன ரீதியாகப் பலரது பாராட்டைப் பெற்றது. மகேந்திரன் இந்தப் படம் மூலம் இயக்குநராக அறிமுகமானார். இப்படத்தின் திரைக்கதை ''கல்கி (இதழ்)'' பத்திரிக்கையில் வெளியான முள்ளும் மலரும் நாவலில் இருந்து உருவானது. இது இறுதியாகச் சிறந்த திரைப்படத்துக்கான ஃபிலிம்பேர் விருது - தமிழ் வென்றது. தமிழ்நாடு மாநிலத் திரைப்பட விருதுகளில் இரசினிகாந்துதிற்கு சிறந்த நடிகருக்கான ஒரு சிறப்பு பரிசை வென்றது. இதைத் தொடர்ந்து, மலையாளச் சினிமாவில் கற்பனைத் திரைப்படமான ''அலாவுதீனும் அற்புத விளக்கும்'' மூலம் களமிறங்கினார். இது புகழ்பெற்ற ஆயிரத்தொரு இரவுகள் கதையை அடிப்படையாகக் கொண்டதாகும். அதே வருடத்தில், இவர் ''தர்மயுத்தம்'' படத்தில் நடித்தார். இப்படத்தில் இவர் தன் பெற்றோரின் மரணத்திற்கு பழிவாங்கும் ஒரு மனநோயாளியாக நடித்தார். பின்னர் இவர் என். டி. ராமராவ் ''டைகர்'' படத்தில் நடித்தார். ''டைகர்'' முடிந்தபொழுது நான்கு ஆண்டுகளில், நான்கு மொழிகளில் 50 படங்களில் இரசினிகாந்து நடித்திருந்தார். இளமையான பொழுதுபோக்கான ''நினைத்தாலே இனிக்கும்'', தமிழ் கன்னட இருமொழிப்படமான ''ப்ரியா (திரைப்படம்)'', தெலுங்குப் படமான ''அம்மா எவருக்கீனா அம்மா'' மற்றும் உணர்ச்சிமயமான ''ஆறிலிருந்து அறுபது வரை'' ஆகியவை இந்தக் காலத்தில் வெளியான வேறு சில பிரபலமான படங்கள் ஆகும். சுஜாதா (எழுத்தாளர்) துப்பறியும் நாவலை அடிப்படையாகக் கொண்ட ''ப்ரியா'' இந்தியாவுக்கு வெளியே பெரும்பாலும் எடுக்கப்பட்ட இரசினிகாந்தின் முதல் படம் என்ற சிறப்பைப் பெற்றது. இப்படம் பெரும்பாலும் தென்கிழக்கு ஆசியாவில் எடுக்கப்பட்டது. இரசினிகாந்து அமிதாப் பச்சன் நடித்த இந்திப் படங்களின் தமிழ் மறு ஆக்கங்களில் நடித்துள்ளார். அதில் குறிப்பிடத்த மறு ஆக்கங்கள் ''பில்லா (1980 திரைப்படம்)'' (1980), ''தீ (திரைப்படம்)'' (1981) மற்றும் ''மிஸ்டர் பாரத்'' (1986) ஆகியவை ஆகும். தன் வாழ்க்கையின் இந்தக் கட்டத்தில், இரசினிகாந்து திடீரென்று நடிப்பதை விட்டு விலக முடிவெடுத்தார், ஆனால் மற்றவர்களின் வற்புறுத்தலின் பேரில் முடிவை மாற்றிக்கொண்டார். ''பில்லாவில்'' இரசினிகாந்து இரட்டை வேடத்தில் நடித்தார். இப்படம் வணிக நோக்கில் இரசினிகாந்தின் முதல் வெற்றிப் படமானது. ஸ்ரீதேவியுடன் இவர் இணைந்து நடிப்பது ''ஜானி (1980 திரைப்படம்)'' தொடர்ந்தது. ஜானியில் இரசினிகாந்து மீண்டும் இரட்டை வேடத்தில் நடித்தார். பின்னர் வணிக ரீதியாக வெற்றிப் படமான ''முரட்டுக்காளை (1980 திரைப்படம்)'' நடித்தார். ''பில்லாவின்'' வெற்றி இரசினிகாந்தின் திரைவாழ்க்கையில் ஒரு திருப்புமுனையாக அமைந்தது. இரசினிகாந்து அவ்வளவுதான் ''முடிந்து'' விட்டார் என்று கூறிய எதிர்ப்பாளர்களுக்கு பதில் தெரிவிக்கும் வகையில் அமைந்தது. இப்படத்திற்குப் பிறகு இரசினிகாந்து ஒரு முழுமையான ஹீரோவாகப் பார்க்கப்பட்டார். 1981ல், இவர் கன்னடம் மற்றும் மலையாளம் படம்பிடிக்கப்பட்ட ''கர்ஜனை'' படத்தில் நடித்தார். இதுவே அந்த இருமொழிகளிலும் இவர் நடித்தக் கடைசிப் படமாகும். இவரது முதல் முழு நீள நகைச்சுவைத் திரைப்படம் ''தில்லு முல்லு'' ஆகும். இது பாலச்சந்தரால் இயக்கப்பட்டது. அந்த நேரத்தில் இரசினிகாந்து பிரபலமாகிக் கொண்டிருந்த சண்டைப்பட கதாநாயகன் என்ற அச்சை உடைக்க இவர் வணிக ரீதியான பாத்திரங்கள் தவிர மற்ற கதாபாத்திரங்களிலும் நடிக்க வேண்டுமென பாலசந்தர் வலுவாகப் பரிந்துரை செய்த ஒரே ஒரு காரணத்திற்காக இப்படத்தில் நடிக்க இரசினிகாந்து ஒத்துக்கொண்டார். 1981ல் இவர் ''தீ'' படத்திலும் நடித்தார். இது அமிதாப்பச்சன் நடித்த இந்திப்படமான ''தீவார்'' (1975) படத்தின் மறு ஆக்கம் ஆகும். இதில் இரசினிகாந்து அமிதாப்பச்சனின் கதாப்பாத்திரத்தில் நடித்தார். 1982ல், இவர் ''போக்கிரி ராஜா'', ''மூன்று முகம்'', ''தனிக்காட்டு ராஜா'', ''புதுக்கவிதை'' மற்றும் ''எங்கேயோ கேட்ட குரல்'' ஆகிய படங்களில் நடித்தார். ''மூன்று முகம்'' படத்தில் இரசினிகாந்து முதல்முறையாக மூன்று வேடங்களில் நடித்தார். 1983 வாக்கில், தெலுங்கு மற்றும் கன்னடம் உட்பட தென்னிந்திய சினிமாவில் பிரபல நடிகர் ஆனார். 1983ல், இரசினிகாந்து தன் முதல் இந்திப்படமான ''அந்தா கனூனில்'' நடித்தார். இப்படத்தில் இவர் அமிதாப்பச்சன் மற்றும் ஹேம மாலினியுடன் நடித்தார். அந்த நேரத்தில் மிக அதிக வசூல் செய்த படங்களில் இதுவும் ஒன்றாகும். இது தமிழில் எஸ். ஏ. சந்திரசேகர் இயக்கிய சட்டம் ஒரு இருட்டறையின் மறு ஆக்கம் ஆகும். இவரது 1984ம் ஆண்டுப் படமான ''நான் மகான் அல்ல (1984 திரைப்படம்)'' பாலச்சந்தர் தயாரிக்க முத்துராமனால் இயக்கப்பட்டது. இவர் தன் முதல் கௌரவத் தோற்றத்தில் அன்புள்ள ரஜினிகாந்த் படத்தில் நடித்தார். ''நல்லவனுக்கு நல்லவன்'' படத்தில் இவரது நடிப்பிற்காக சிறந்த தமிழ் நடிகருக்கான பிலிம்பேர் விருது கிடைத்தது. இவர் தன் 100வது படமான ''ஸ்ரீ ராகவேந்திரா (1985 திரைப்படம்)'' இந்துத் துறவி இராகவேந்திர சுவாமிகள் நடித்தார். 1980களின் பிற்பாதியில், இரசினிகாந்து வணிக ரீதியான வெற்றிப் படங்களான ''நான் சிகப்பு மனிதன்'' (1985), ''படிக்காதவன் (1985 திரைப்படம்)'' (1985), ''மிஸ்டர் பாரத்'' (1986), ''வேலைக்காரன் (1987 திரைப்படம்)'' (1987), ''குரு சிஷ்யன் (1988 திரைப்படம்)'' (1988) மற்றும் ''தர்மத்தின் தலைவன்'' (1988) ஆகியவற்றில் நடித்தார். 1988ல், இவர் தனது ஒரே அமெரிக்கத் திரைப்படமான ''பிளட்ஸ்டோனில்'' நடித்தார். இப்படத்தை டுவைட் லிட்டில் இயக்கினார். இப்படத்தில் ஆங்கிலம் பேசும் இந்திய டாக்சி ஓட்டுனராக இரசினிகாந்து நடித்தார். இரசினிகாந்து அந்த தசாப்தத்தின் முடிவில் ''ராஜாதி ராஜா (1989 திரைப்படம்)'', ''சிவா (திரைப்படம்)'', ''ராஜா சின்ன ரோஜா'' மற்றும் ''மாப்பிள்ளை (1989 திரைப்படம்)'' ஆகிய படங்களில் நடித்தார். இதில் ''ராஜா சின்ன ரோஜா'' திரைப்படமானது இயல்பான திரைப்படக் காட்சிகள் மற்றும் அனிமேஷன் காட்சிகளைக் கொண்ட முதல் இந்தியத் திரைப்படம் ஆகும்.
கேள்வி: இரசினிகாந்து - வணிகரீதியான நட்சத்திர அந்தஸ்து (1990–2001) பற்றி நீங்கள் என்ன அறிந்துள்ளீர்கள்?
பதில்: 1990 வாக்கில், இரசினிகாந்து தன்னை ஒரு வணிகரீதியான நட்சத்திரமாக நிறுவினார். இந்தக் காலகட்டத்தில் வெளியான அனைத்து படங்களும் வணிகரீதியாக அதிக வெற்றி பெற்றன. இவர் அந்தத் தசாப்தத்தை ''பணக்காரன்'' (1990) என்ற ஒரு வெற்றிப்படத்துடன் தொடங்கினார். இது அமிதாப்பச்சனின் ''லாவரிஸ்'' (1981) என்ற இந்திப்படத்தின் மறு ஆக்கம் ஆகும். இவரது அடுத்த இரு படங்கள் கற்பனை நகைச்சுவைப் படமான ''அதிசயப் பிறவி'' (1990) (சிரஞ்சீவியின் ''யமுடிகி மொகுடு'' (1988) படத்தின் மறு ஆக்கம்) மற்றும் குடும்ப ட்ராமா படமான ''தர்மதுரை'' (1991) ஆகியவை ஆகும். 1991ல், இவர் மணிரத்னம் ''தளபதி (திரைப்படம்)'' படத்தில் நடித்தார். இது ''மகாபாரதம்'' தழுவி எடுக்கப்பட்ட படம் ஆகும். இதில் இவர் மம்மூட்டி உடன் இணைந்து நடித்தார். இரண்டு அறியப்படாத கதாபாத்திரங்களுக்கிடையிலான நட்பைக் இத்திரைப்படம் கையாண்டது. அக்கதாபாத்திரங்கள் இரண்டும் கர்ணன் (மகாபாரதம்) மற்றும் துரியோதனன் அடிப்படையாகக் கொண்டவையாகும். இப்படம் வெளியிடப்பட்ட போது விமர்சனரீதியான பாராட்டு மற்றும் வெற்றி ஆகிய இரண்டையுமே பெற்றது. ''அண்ணாமலை (திரைப்படம்)'' (1992) நட்பை மையமாகக் கொண்ட மற்றொரு திரைப்படம் ஆகும். பி. வாசுவால் இயக்கப்பட்ட ''மன்னன் (திரைப்படம்)'' (1992) கன்னட நடிகர் ராஜ்குமார் ''அனுரக அரலிது'' (1986) படத்தின் மறு ஆக்கம் ஆகும். இரசினிகாந்து தன் முதல் திரைக்கதையை ''வள்ளி'' (1993) படத்திற்காக எழுதினார். இப்படத்தில் ஒரு சிறப்புத் தோற்றத்திலும் இவர் நடித்தார். இரசினிகாந்து வானவராயன் என்ற ஊர்த்தலைவர் கதாபாத்திரத்தில் ''எஜமான்'' படத்தில் நடித்தார். பின்னர் வெளியான இவரது ''வீரா'' (1994) அந்த ஆண்டின் அதிகமான இலாபம் ஈட்டிய படங்களில் ஒன்றாக அமைந்தது. இவர் சுரேஷ் கிருஷ்ணா (இயக்குநர்) இயக்கத்தில் ''பாட்ஷா'' (1995) படத்தில் நடித்தார். இப்படம் திரைப்படத்துறையில் வசூல் சாதனை செய்தது. இப்படம் ரசிகர்கள் மற்றும் விமர்சகர்கள் ஆகிய இருசாராராலும் ஒரு வெற்றிப்படமாகக் கருதப்படுகிறது. இந்தப் படம் அவரை மற்றொரு பிரபல நடிகர் என்ற நிலையிலிருந்து கிட்டத்தட்ட கடவுளின் அவதாரம் என்ற நிலைக்கு வெகுஜனங்களிடையே உயர்த்தியது. தன் நண்பர் மோகன் பாபுவுக்காக ''பெத்தராயுடு'' படத்தில் ஒரு கௌரவத் தோற்றத்தில் இரசினிகாந்து நடித்தார். அப்படத்தின் மறு ஆக்க உரிமைகளைப் பெறவும் அவருக்கு உதவினார். அதே ஆண்டில் இவர் இந்திப்படமான ''அதங்க் ஹி அதங்கில்'' அமீர் கானுடன் இணைந்து நடித்தார். இதுவே இன்றுவரை முக்கியமான கதாப்பாத்திரத்தில் இந்தியில் இரசினிகாந்து நடித்த கடைசித் திரைப்படம் ஆகும். இவர் பின் பாலசந்தர் தயாரிக்க கே. எஸ். ரவிக்குமார் இயக்கத்தில் ''முத்து (திரைப்படம்)'' (1995) திரைப்படத்தில் நடித்தார். இது வணிகரீதியாக வெற்றி பெற்ற மற்றொரு திரைப்படம் ஆகும். இது மோகன்லாலின் வெற்றிபெற்ற மலையாளப் படமான ''தேன்மாவின் கொம்பதின்'' மறு ஆக்கம் ஆகும். சப்பானிய மொழிக்கு மொழிமாற்றம் செய்யப்பட்ட முதல் தமிழ்ப் படம் இதுவாகும். இது சப்பானில் ''முத்து: ஒடோரு மகாராஜா'' (நடனமாடும் மகாராஜா) என்ற பெயரில் வெளியானது. 1998 ஆம் ஆண்டு சப்பானில் இப்படம் சாதனை அளவாக $1.6 மில்லியன் வசூல் செய்தது. இரசினிகாந்துக்கு பெரிய அளவில் சப்பானிய ரசிகர்கள் இத்திரைப்படத்திற்குப் பின்னர் உருவாயினர். சப்பானில் ''முத்து'' திரைப்படம் பெற்ற வெற்றிக்குப் பின் அமெரிக்கச் செய்திப் பத்திரிகையான ''நியூஸ்வீக்'' ஒரு 1999ம் ஆண்டு கட்டுரையில் இவ்வாறு எழுதியது "லியோனார்டோ டிகாப்ரியோவை ஜப்பானின் மிகச்சிறந்த இதயத் துடிப்பு என்ற இடத்திலிருந்து இரசினிகாந்து நீக்கிவிட்டார்".[http://www.newsweek.com/1999/05/09/dancing-maharajas.html "Dancing Maharajas".] ''Newsweek''. 10 May 1999. 2006ல் சப்பானுக்கு விஜயம் மேற்கொண்டபோது, அப்போதைய இந்தியப் பிரதம மந்திரி மன்மோகன் சிங் இரு நாடுகளுக்கும் இடையேயான நேர்மறை உறவை நியாயப்படுத்தும் வகையில் ஒரு உரையில் சப்பானில்''முத்து'' பெற்ற வெற்றியைப் பற்றிப் பேசினார். இரசினிகாந்து ''பாக்ய தேபடா'' என்ற திரைப்படம் மூலம் வங்காள சினிமாவிலும் நுழைந்தார். இத்திரைப்படம் 1995ம் ஆண்டின் இறுதியில் வெளியானது. 1997ன் ''அருணாச்சலம் (திரைப்படம்)'' மற்றொரு வணிகரீதியான வெற்றிப்படமாக இருந்தது. அந்த ஆயிரம் ஆண்டுகளில் தன் இறுதித் திரைப்படமான ''படையப்பாவில்'' (1999) இரசினிகாந்து நடித்தார். இது ஒரு மிகப்பெரிய வெற்றிப்படமாக அமைந்தது. இத்திரைப்படக் கதாபாத்திரம் தான் நடிகர் சிவாஜி கணேசன் கடைசியாக நடித்த முக்கியக் கதாபாத்திரமாகும்.
கேள்வி: இரசினிகாந்து - போராட்டங்கள், எழுச்சி மற்றும் பாராட்டுகள் (2002–2010) என்பது என்ன?
பதில்: சிறிய இடைவெளிக்குப் பிறகு, 2002ல் ''பாபா (திரைப்படம்)'' படத்தில் இரசினிகாந்து நடித்தார். இவர் அத்திரைப்படத்திற்குத் திரைக்கதையும் எழுதியிருந்தார். இப்படத்தின் திரைக்கதை ஒரு ரவுடி திருந்துவதைப்போல் அமைக்கப்பட்டிருந்தது. அவர் பின்னர் இந்துத் துறவி மகாவதார பாபா மறுபிறப்பு என்று தெரியவருகிறது. அவர் அரசியல் ஊழலுக்கு எதிராகச் சண்டையிடுகிறார். இப்படத்தால் சந்தை எதிர்பார்ப்புகளைப் பூர்த்தி செய்ய இயலவில்லை. விநியோகஸ்தர்களுக்கு பெரும் இழப்புகள் ஏற்பட்டதாகக் கூறப்பட்டது. இரசினிகாந்தே விநியோகஸ்தர்களுக்கு ஏற்பட்ட இழப்புக்களை திருப்பிக் கொடுத்தார். இந்தப் படம் "ரோஜா தன் வாசத்தை இழந்து விட்டது" மற்றும் "தங்கம் இனிமேல் மின்னப்போவதில்லை" ஆகிய கருத்துக்களைப் பெற்றது. இரண்டு ஆண்டுகள் கழித்து, இரசினிகாந்து பி. வாசுவின் ''சந்திரமுகி (திரைப்படம்)'' (2005) நடித்தார். இப்படம் மிக வெற்றிகரமாக ஓடியது. 2007 இல் இது மிக நீண்ட நாட்கள் ஓடிய தமிழ் படம் என்ற சாதனையைப் பதிவு செய்தது. ''சந்திரமுகி'' துருக்கிய மொழியிலும் மற்றும் ''டெர் கெயிஸ்டெர்ஜகெர்'' என்ற பெயரில் செர்மானிய மொழியிலும் மொழிமாற்றம் செய்யப்பட்டு அந்தந்த நாடுகளில் வெளியிடப்பட்டது. இரண்டு ஆண்டு படப்பிடிப்பு மற்றும் தயாரிப்புக்குப் பிறகு ''சிவாஜி (திரைப்படம்)'' (2007) திரைப்படம் அந்த ஆண்டின் கோடைகாலத்தில் வெளியிடப்பட்டது. வெளியிடப்பட்டபோது இது ஐக்கிய இராச்சியம் மற்றும் தென்னாப்பிரிக்காவில் வெளியான பத்து சிறந்த திரைப்படங்களில் ஒரு திரைப்படமாக ஆனது. இரசினிகாந்து இப்படத்தில் தனது பங்கிற்கு 26 கோடி சம்பளம் பெற்றார். அது ஜாக்கி சான் பிறகு ஆசியாவில் இரண்டாவது அதிக சம்பளம் பெற்ற நடிகராக இவரை ஆக்கியது. | align = right | width = 30em }} இவர் மீண்டும் பி. வாசு இயக்கத்தில் ''குசேலன் (திரைப்படம்)'' படத்தில் நடித்தார். இது மலையாளப் படமான ''கத பறயும் போலின்'' மறு ஆக்கம் ஆகும். இது தெலுங்கிலும் ஒரே நேரத்தில் ''கதாநாயகடு'' என்ற பெயரில் படமாக்கப்பட்டது. இதில் இவர் இரசினிகாந்தாகவே, ஓர் இந்திய சினிமா நட்சத்திரமாக மற்றும் படத்தின் கதாநாயகனுக்கு ஒரு சிறந்த நண்பராக ஒரு நீட்டிக்கப்பட்ட கௌரவத் தோற்றத்தில் நடித்தார். இரசினிகாந்தின் கூற்றுப்படி, இப்படம் சற்றே இவரது ஆரம்ப வாழ்க்கையை விவரித்தது. எனினும் இந்தப் படம் வணிகரீதியாகச் சரியாகப் போகவில்லை. ''குசேலன்'' பட இழப்பைச் சரிசெய்ய இரசினிகாந்தும் தான் பிரமிட் சாய்மீரா பட நிறுவனத்துடன் மீண்டும் பணியாற்றுவேன் என்று கூறினார். படிமம்:Rajinikanth 2010 - still 113555 crop.jpg இரசினிகாந்து மீண்டும் இயக்குநர் ஷங்கர் (திரைப்பட இயக்குநர்) அறிவியல் புனைகதைத் திரைப்படமான ''எந்திரன் (திரைப்படம்)'' பணியாற்றினார். இந்தப் படம் அதுவரை தயாரிக்கப்பட்ட இந்தியத் திரைப்படங்களிலேயே மிக அதிக பொருட்செலவில் தயாரான இந்தியத் திரைப்படம் என்ற சிறப்புடன் 2010ல் உலகளவில் வெளியிடப்பட்டது. இறுதியில் அந்நேரத்தில் இந்தியாவின் இரண்டாவது மிக அதிக வசூல் செய்த படமானது. இந்தப் படத்திற்காக இரசினிகாந்து 45 கோடி ரூபாய் சம்பளமாகப் பெற்றார். இப்படத்தின் வெற்றி காரணமாக, இந்திய மேலாண்மை கழகம் அகமதாபாத், சினிமாவின் வியாபாரத்தையும் மற்றும் அதன் வெற்றிக் கதையையும் பகுப்பாய்வு செய்வதற்காக ஒரு வழக்குப் படிப்பாக ''தற்காலத் திரைப்படத் தொழில்: ஒரு வியாபார முன்னோக்கு'' என்று அழைக்கப்படும் முதுகலைப் பட்டதாரி தேர்வு மேலாண்மை படிப்பில் இத்திரைப்படத்தைப் பயன்படுத்தியது. இப்படிப்பு ''முத்து'' படத்தையும் ஆய்வு செய்யும்.
கேள்வி: இரசினிகாந்து - உடல்நலக்குறைவு மற்றும் திரும்புதல் (2011–தற்போது) என்பது என்ன?
பதில்: ஜனவரி 2011-இல் இரசினிகாந்து ''ரானா'' படத்தில் நடிப்பதாக இருந்தது. இப்படம் சவுந்தர்யா ரஜினிகாந்தால் தயாரிக்கப்பட்டு கே.எஸ். ரவிக்குமாரால் இயக்கப்படுவதாக இருந்தது. 29 ஏப்ரல் 2011 அன்று படத்தின் பிரதான புகைப்படம் எடுக்கும்போது, இவர் படப்பிடிப்புத் தளத்தில் ஒரு லேசான உணவுவழி நோய்த்தொற்று பாதிக்கப்பட்டார். இது வாந்தி, நீரிழப்பு மற்றும் சோர்வுக்கு வழிவகுத்தது. இவர் ஒரு நாள் புனித இசபெல் மருத்துவமனையில் சிகிச்சை பெற்றார். பின்னர் வீடு திரும்பினார். ஐந்து நாட்கள் கழித்து, மூச்சுத்திணறல் மற்றும் காய்ச்சல் ஆகியவற்றால் பாதிக்கப்பட்ட பின்னர் மீண்டும் அதே மருத்துவமனைக்கு கொண்டு செல்லப்பட்டார். இவருக்கு மூச்சுக்குழல் அழற்சி ஏற்பட்டது கண்டறியப்பட்டது. ஒரு வாரம் மருத்துவமனையில் சிகிச்சை பெற்றார். ஒரு சில நாட்கள் தீவிர சிகிச்சைப் பிரிவு இருந்தார். மருத்துவமனையில் இருந்து வெளியேறிய தேதி குறித்தும் மற்றும் இரசினிகாந்தின் உடல்நலம் சீர்குலைந்து விட்டதாகவும் பல முரண்பட்ட அறிக்கைகள் வெளியாயின. அவரது கடைசி வெளியேற்றத்திற்கு இரண்டு நாட்கள் கழித்து, இரசினிகாந்து 16 மே 2011 அன்று சிறீ இராமச்சந்திரா மருத்துவக் கல்லூரி மற்றும் ஆய்வுக் கழகம் தொடர் சுவாச மற்றும் இரைப்பை சிக்கல்களுக்காக அனுமதிக்கப்பட்டார். இரசினிகாந்து நிலையான நிலையில் இருந்தார் மற்றும் சிகிச்சைக்கு நேர்மறையான பதிலை காட்டினார் என்று மருத்துவமனை கூறியது. இவருக்கு சிறுநீரக மாற்று அறுவை சிகிச்சை தேவைப்பட்டது என்று பரவலாக தகவல்கள் வெளியாயின. இது பின்னர் தனுஷ் (நடிகர்) மறுக்கப்பட்டது. 21 மே 2011 அன்று, ஐசுவர்யா இரசினிகாந்து தனுஷ், தான் மற்றும் இரசினிகாந்து மருத்துவமனை வார்டில் இருக்கும் ஒரு புகைப்படத்தை வெளியிட்டார். மருத்துவமனை அங்கீகரிக்கப்படாத பார்வையாளர்களைக் கட்டுப்படுத்தியது. இரசினிகாந்தின் சகோதரர், சத்யநாராயண ராவ் கெய்க்வாட், திடீர் உடல்நலக்குறைவானது விரைவான எடை இழப்பு, உணவு மாற்றங்கள், மதுப்பழக்கம் மற்றும் புகைபிடித்தலை நிறுத்தியது ஆகியவற்றால் ஏற்பட்ட அழுத்தத்தால் ஏற்பட்டதாகக் கூறினார். ஊடகங்களுக்கு அனுப்பப்பட்ட ஒரு 4 நிமிட எண்ணிமப் பதிவு செய்த குரல் செய்தியில் நேயர்களுக்கு உரையாற்றிய பின்னர், இரசினிகாந்து, அமிதாபு பச்சனின் ஆலோசனையின் படி, சென்னையில் இருந்து சிங்கப்பூருக்கு தனது குடும்பத்துடன் 21 மே 2011 அன்று பயணித்தார். அங்கு மவுண்ட் எலிசபெத் மருத்துவமனையில் நெப்ரோபதிக்கு மேலும் சிகிச்சை பெறச் சென்றார். மருத்துவமனையில் இரண்டு வாரங்கள் சிகிச்சை பெற்ற பிறகு, இறுதியாக ஜூன் 15, 2011 அன்று டிஸ்சார்ஜ் செய்யப்பட்டார். சிங்கப்பூரில் மீண்டும் தொடர்ந்து இருந்தார். 13 ஜூலை 2011 அன்று சென்னை திரும்பினார். இவர் திரும்பிய பிறகு''ரானா'' படத்தை மீண்டும் தொடங்குவதற்கு பல முயற்சிகள் தோல்வியடைந்த போதிலும், இரசினிகாந்து தனது ''எந்திரன்'' பாத்திரமான, சிட்டியாக, பாலிவுட் அறிவியல் புனைகதை படமான ''ரா.வன்'' (2011) கௌரவத் தோற்றத்தில் தோன்றினார். நவம்பர் 2011 இல், ''ரானா'' கைவிடப்படும் என்று முடிவு செய்யப்பட்டது. அதற்குப் பதிலாக ''கோச்சடையான் (திரைப்படம்)'' என்கிற புதிய படம் எடுக்க முடிவு செய்யப்பட்டது. ''கோச்சடையன்'' 2014-இல் வெளியானது. நேர்மறையான விமர்சனங்களைப் பெற்றது. ''கோச்சடையன்'', மற்றும் 2012-இல் ''சிவாஜியின்'' முப்பரிமாண வெளியீடு, ஆகியவை இரசினிகாந்தை உலக சினிமாவின் நான்கு வெவ்வேறு வடிவங்களில் தோன்றிய முதல் இந்திய நடிகராக்கியது. அவ்வடிவங்கள் கருப்பு வெள்ளை, வண்ணம், முப்பரிமாணம் மற்றும் மோஷன் கேப்சர். ''கோச்சடையன்'' முடிந்த பிறகு, இரசினிகாந்து கே.எஸ்.ரவிக்குமாருடன் அடுத்த படமான ''லிங்காவிற்குத்'' தயாரானார். இவரது பிறந்தநாளான டிசம்பர் 12, 2014 அன்று இந்த படம் வெளியிடப்பட்டது. இருவிதமான விமர்சனங்களையும் பெற்றது. இரசினிகாந்தின் அடுத்த படம் இயக்குநர் பா. ரஞ்சித்தின் ''கபாலி''. இது எஸ். தாணு தயாரிப்பில் ஜூலை 2016-இல் வெளியானது. பா. ரஞ்சித்தின் மற்றொரு படமான ''காலா'' 2018 ஜூன் 7 ஆம் தேதி தனுஷ் தயாரிப்பில் வெளியானது.[http://www.thehindu.com/features/cinema/rajinikanthranjith-combo-under-dhanushs-production-soon/article9046675.ece Rajinikanth-Ranjith combo under Dhanush's production soon] . The Hindu (29 August 2016). Retrieved on 3 November 2016. ''எந்திரனின்'' இரண்டாம் பாகமான ''2.0 (திரைப்படம்)'' நவம்பர் 29, 2018-இல் வெளியாக இருக்கிறது.
கேள்வி: இரசினிகாந்து - பாபா பட சர்ச்சை பற்றி தகவல் சொல்.
பதில்: 2002 ஆம் ஆண்டில் வெளியான பாபா படத்தில் இரசினிகாந்து புகைபிடிக்கும் காட்சி இடம்பெற்றது. இதனால் கொந்தளித்த பாட்டாளி மக்கள் கட்சிவினர் பாபா படம் வெளியான அன்று திரையரங்குகளை அடித்து நொறுக்கினர் மற்றும் படச்சுருளையும் எரித்தனர், இதனால் பாட்டாளி மக்கள் கட்சி இரசினிகாந்து ரசிகர்களுக்கும் கைகலப்பு ஏற்பட்டது. இந்த தாக்குதலில் இரசினிகாந்து ரசிகர்கள் தாக்கப்பட்டனர்.https://tamil.filmibeat.com/news/rajinikanth-baba-movie-clash-pmk.html இதை மனதில் கொண்டு 2004- ஆம் ஆண்டு நடந்த நாடாளுமன்றம் தேர்தலில் பாமகவுக்குப் பதிலடி கொடுக்கும் வகையில், அந்தக் கட்சி போட்டியிட்ட 6 தொகுதிகளில் தனது ரசிகர்களை அந்த கட்சிக்கு எதிராக வேலை செய்ய உத்தரவிட்டார் இரசினிகாந்து. ஆனால் அந்தத் தேர்தலில் பாமக போட்டியிட்ட அனைத்துத் தொகுதிகளிலும் வெற்றி பெற்றது. அதிலிருந்து இரசினிகாந்து அரசியலில் இருந்து சற்று தள்ளியே இருந்தார்.http://www.dinamani.com/tamilnadu/2018/jan/01/%E0%AE%B0%E0%AE%9C%E0%AE%BF%E0%AE%A9%E0%AE%BF%E0%AE%AF%E0%AE%BF%E0%AE%A9%E0%AF%8D-20-%E0%AE%86%E0%AE%A3%E0%AF%8D%E0%AE%9F%E0%AF%81%E0%AE%95%E0%AE%BE%E0%AE%B2-%E0%AE%85%E0%AE%B0%E0%AE%9A%E0%AE%BF%E0%AE%AF%E0%AE%B2%E0%AF%8D-2836367--1.htmlhttp://tamil.asianetnews.com/news/media-planning-to-make-quarrel-between-rajini-fans-and
கேள்வி: இரசினிகாந்து - அரசியல் தொடர்பு பற்றி தகவல் சொல்.
பதில்: 1990களில் இரசினிகாந்து நடித்த சில திரைப்படங்களின் வசனங்களிலும் பாடல்களிலும் அரசியல் நெடி சற்று இருந்தது. தமிழ்நாடு சட்டமன்றத் தேர்தல், 1996 போது அப்போது முதல்வராக இருந்த ஜெ. ஜெயலலிதா எதிராக இவர் தொலைக்காட்சியிலும் பத்திரிகைகளிலும் கருத்து கூறியது அக்கட்சி தோற்றத்தன் காரணங்களுள் ஒன்றாக பரவலாகக் கூறப்படுகிறது. அடுத்தடுத்த தேர்தல்களில், இரசினிகாந்து எக்கட்சிக்கும் வாக்களியுங்கள் என்றோ வாக்களிக்க வேண்டாம் என்றோ வெளிப்படையாகவும் திட்டவட்டமாகவும் தன் ரசிகர்களையோ பொது மக்களையோ கேட்டுக்கொள்ளவில்லை. தமிழ்நாட்டில் இந்திய நாடாளுமன்றத் தேர்தல், 2004 பாரதிய சனதா கட்சி தலைமையிலான கூட்டணிக்கு தான் வாக்களித்ததாக வெளிப்படையாக அறிவித்தார். இவர் நேரடியாக அரசியலில் ஈடுபடப் போவதாக சில வருடங்களாக வதந்திகள் சுற்றினாலும், இரசினிகாந்து அரசியலில் ஒட்டாமலே இருந்து வருகிறார். இரசினிகாந்து 2008 நவம்பர் 3 அன்று ரசிகர்களை சந்தித்து பேசினார். ரசிகர்களின் கேள்விகளுக்கு பதில் அளித்தார். அவரின் அரசியல் வருகை குறித்து ஆலோசனை செய்யப்பட்டது, எந்திரன் படத்திற்கு பிறகு முடிவு அறிவிப்பதாகக் கூறினார். லிங்கா பட இசை வெளியீட்டின் போது "அரசியலுக்கு வர வேண்டும் என இருந்தால் வருவேன்" எனக் கூறினார். சோ. இராமசாமி போன்ற அரசியல் விமர்சகர்கள் இரசினிகாந்து அவரது புகழ் மற்றும் ரசிகர் தளம் ஆகியவற்றை மட்டுமே வைத்து இந்திய அரசியலில் வெற்றிகரமாக வர சாத்தியம் உள்ளதாகக் கூறினர். 1996 தேர்தலில் இரசினிகாந்தின் தாக்கத்திலிருந்து தமிழ்நாட்டில் உள்ள இவரது பல ரசிகர்கள் அரசியலில் நுழைவதற்கு, குறிப்பாக மாநில முதல்வர் பதவிக்குப் போட்டியிட அழைப்பு விடுத்தனர். இரசினிகாந்து டிசம்பர் 31, 2017 அன்று தன் அரசியல் வருகையை அறிவித்தார். தான் ஆரம்பிக்கப்போகும் அரசியல் கட்சி 2021 தமிழ்நாடு சட்டமன்ற தேர்தலில் 234 தொகுதிகளிலும் போட்டியிடும் என்று அறிவித்தார். மூன்று ஆண்டுகளுக்குள்ளேயே தேர்தல் வாக்குறுதிகளை நிறைவேற்ற முடியாவிட்டால் தன் கட்சி விலகும் என்றும் கூறினார். இரசினிகாந்து 2017 திசம்பர் 31 அன்று, தான் அரசியலுக்கு வருவது உறுதி என்றும், 234 தொகுதிகளிலும் தனித்து போட்டி என்றும் அவர் தெரிவித்துள்ளார். உள்ளாட்சி தேர்தலில் காலம் குறைவாக இருப்பதால் அதில் போட்டியிடவில்லை. எனவே நாடாளுமன்றத் தேர்தலின்போது ஒரு முடிவெடுத்து சட்டசபை தேர்தலில் நிச்சயம் போட்டியிடுவோம் என்று அவர் கூறினார்.http://www.puthiyathalaimurai.com/news/politics/38329-ttv-express-his-views-about-rajinikanth-political-entry.html இரசினிகாந்து 2021 சனவரியில் புதிய அரசியல் கட்சியைத் தொடங்கப் போவதாகவும், இது குறித்து 2020 திசம்பர் 31 ஆம் நாள் அறிவிப்பு வரும் என்று தெரிவித்துள்ளார்.
கேள்வி: இரசினிகாந்து - புத்தகங்கள் குறித்து விரிவாக சொல்லுங்கள்.
பதில்: * ரஜினி சகாப்தமா? என்ற தலைப்பில் ரஜினியின் அரசியல் வாழ்க்கை குறித்து ஜெ. ராம்கி எழுதிய புத்தகம் 2005ல் வெளியானது * ரஜினியின் பஞ்ச் தந்திரம் என்ற தலைப்பில் இவரது படங்களில் உள்ள 30 முத்திரை வசனங்கள் மூலம் மேலாண்மை தத்துவங்களை எடுத்துக்கூறும் புத்தகம்.http://www.thehindu.com/books/packing-a-punch/article1121012.ece இப்புத்தகம் ஆங்கிலத்திலும் மொழிபெயர்ப்பு செய்யப்பட்டது. * பாட்சாவும் நானும் என்னும் நூலில் இரசினியை சந்தித்தது முதல் இரசினியுடனான சம்பவங்களை இயக்குநர் சுரேஷ் கிருஷ்ணா எழுதியுள்ளார். * இரசினி இதில் அபூர்வராகங்கள் முதல் எந்திரன் வரையான இரசினியின் திரைப்பட விமர்சனங்கள் பைம்பொழில் மீரான் என்பவரால் எழுதப்பெற்றுள்ளன.
கேள்வி: இரசினிகாந்து - இந்திய நடுவண் அரசின் விருதுகள் என்பது என்ன?
பதில்: * பத்ம பூஷன் விருது, 2000 * பத்ம விபூசன் விருது, 2016 * தாதாசாகெப் பால்கே விருது, 2019[https://www.ndtv.com/entertainment/rajinikanth-will-receive-this-years-dadasaheb-phalke-award-2403595 Rajinikanth Will Receive The Dadasaheb Phalke Award For 2019]
கேள்வி: இரசினிகாந்து - தமிழக அரசின் விருதுகள் குறித்து விரிவாக சொல்லுங்கள்.
பதில்: * 1984 ஆம் ஆண்டு கலைமாமணி விருது * 1989 ஆம் ஆண்டு எம்.சி. ஆர் விருது {| class="wikitable" |- || ''ஆண்டு'' || ''திரைப்படம்'' || ''கதாபாத்திரம்'' || ''மொழி'' || ''தமிழக அரசு திரைப்பட விருதுகள்'' |- |- || 1978 || ''முள்ளும் மலரும்'' || காளி || தமிழ்|| தமிழக அரசு திரைப்பட விருதுகள் |- || 1982 || ''மூன்று முகம்'' || அலெக்ஸ் பாண்டியன்,அருண்,ஜான் || தமிழ்|| தமிழக அரசு திரைப்பட விருதுகள் |- || 1984 || ''நல்லவனுக்கு நல்லவன்'' || மாணிக்கம் || தமிழ் || சிறந்த தமிழ் நடிகருக்கான பிலிம்பேர் விருது |- | 1994 || ''முத்து (திரைப்படம்)'' || முத்து,எஜமான் || தமிழ் || தமிழக அரசு திரைப்பட விருதுகள் |- || 1999 || ''படையப்பா'' || ஆறுபடையப்பன் || தமிழ் || தமிழக அரசு திரைப்பட விருதுகள் |- || 2005 || ''சந்திரமுகி'' || டாக்டர். சரவணன் ,கிங் வேட்டையன் || தமிழ் || தமிழக அரசு திரைப்பட விருதுகள் |- || 2007 || ''சிவாஜி (திரைப்படம்)'' || சிவாஜி ஆறுமுகம் || தமிழ்|| தமிழக அரசு திரைப்பட விருதுகள் |}